**Seletuskiri**

**Jõelähtme Vallavolikogu määruse**

**Jõelähtme valla ühisveevärgi ja -kanalisatsiooni kasutamise eeskiri juurde**

Määrus kehtestatakse ühisveevärgi ja -kanalisatsiooni seaduse § 34 lõike 1 alusel. Määruse kehtestamisega tunnistatakse kehtetuks olemasolev sama teemat käsitlev määrus. Uue määruse kehtestamise põhjuseks on nii ühisveevärgi ja -kanalisatsiooni seaduse jõustumine ning praktikas ilmnenud probleemid kehtiva määruse osas.

Eelnõu § 1 käsitleb mõisteid, fikseerides lisaks ühisveevärgi ja -kanalisatsiooni seaduses (edaspidi ÜVKKS) sätestatud mõistetele ka mõisteid, mida seaduse tasandil ei ole selgitatud.

Eelnõu § 2 sätestab liitumispunktiga seonduvad nõuded, millede eesmärgiks on fikseerida tehnilised nõuded.

Eelnõu § 3 sätestab nõuded kinnistu veevärgile ja kanalisatsioonile, mis on vajalik tagamaks ÜVK toimivust.

Eelnõu § 4 käsitleb tehnilisi nõudeid mõõdusõlmele ja veearvestile, nimetatud nõuded on olulised, kuna hoonete kasutamise käigus ehitatakse tihtipeale mõõdusõlmed ümber, mistõttu on vajalik fikseerida ka kasutamise aegsed nõuded.

Eelnõu § 5 keskendub reovee ja sademeveele, sätestades nõuded ühiskanalisatsiooni antavale veele. Ühisveevärgi ja -kanalisatsiooni seaduse kohaselt on tarbija kohustatud informeerima vee-ettevõtjat enda poolt ärajuhitava reovee ja sademevee saastenäitajatest, mistõttu fikseeritakse reovee ühiskanalisatsiooni juhitava vee näitajad tarbimislepingutes. Samas on palju elumaju, mis on ehitatud varasemalt ja seetõttu on määruses selgelt fikseeritud, et ärajuhitav reovesi peab vastama olmereovee nõuetele.

Eelnõu § 6 sätestab nõuded reovee ja sademevee saastenäitajate kontrollimiseks, mis on vajalik tagamaks tarbijates arusaama kuidas toimub saastenäitajate väljaselgitamiseks veeproovide võtmine.

Eelnõu § 7 fikseerib teenuslepingu sõlmimisega seonduvad küsimused, eelkõige selle, mitu tarbimislepingut saab ühe kinnistu osas sõlmida (eelduslikult üks tarbimisleping ühe kinnistu kohta).

Eelnõu § 8 keskendub teenuslepingu lõpetamisele fikseerides lepingu lõpetamisest etteteatamise tähtajad. Praktikas esineb tihti olukordi, kus kinnistu on võõrandatud, kuid omaniku vahetusest ei ole vee-ettevõtjat teavitatud.

Eelnõu § 9 käsitleb ajutisi vee andmise ja reovee ning sademevee ärajuhtimise katkestuste regulatsiooni.

Eelnõu § 10 fikseerib ühisveevärgi ja -kanalisatsiooni teenuse osutamist avariide korral.

Eelnõu § 11 sätestab põhimõtted ÜVK teenuse eest arveldamisel, so, et vee ja reovee kogust arvestatakse m3 täpsusega ning teenuse saajal on kohustus esitada tarbitud mahtude arvestus.

Eelnõu § 12 käsitleb ebaseaduslikult kasutatud ühisveevärgi ja -kanalisatsiooni teenust. On oluline, et kuna mahtude ja teenuse eest tasumise arvestus on fikseeritud riigi tasandil, siis ei ole vajalik vastavaid asjaolusid enam fikseerida omavalitsuse tasandil.

Eelnõu § 13 käsitleb olemasoleva kehtiva määruse kehtetuks tunnistamist.